Իշխող կոալիցիան լքելուց եւ կրկին ընդդիմություն հռչակվելուց հետո ՕԵԿ-ը, իհարկե, ԱԺ-ում ակտիվացել էր, բայց հիմա այդ ակտիվությունը եռապատկվել, քառապատկվել է: Parliamentmonitoring կայքի ավտոմատ հաշվիչի տվյալներով, օրինակ, ԱԺ 5-րդ գումարման 3-րդ նստաշրջանում (2013-ի գարուն) ՕԵԿ-ականները հնչեցրել են 15 հարց եւ ունեցել են 9 ելույթ՝ բոլորով միասին: 4-րդ նստաշրջանում (2013-ի աշուն)՝ հնչեցրել են 19 հարց եւ ունեցել 12 ելույթ: 5-րդ եւ 6-րդ (2014-ին գարուն եւ աշուն) նստաշրջաններում, երբ արդեն ընդդիմություն էին հռչակվել, անհամեմատ ակտիվացել են: Օրինակ, վերջին՝ 6-րդում հնչեցրել են 52 հարց եւ ունեցել 32 ելույթ: Հիմա 7-րդ նստաշրջանն է, որը միայն հունիսին է ավարտվելու ու վերջին քառօրյայի տվյալներն էլ ավտոմատ հաշվիչը վաղը միայն կգումարի, բայց արդեն արձանագրվել է 34 հարց եւ 33 ելույթ. ընդ որում՝ արտահերթի տվյալները հանած: